# Man United, Chelsea kibaruani leo

## Muktasari:

**Manchester United inashiriki michuano hii ikiwa imecheza jumla ya mechi tatu, huku ikiwa haijapata ushindi wala kupoteza baada ya kuambulia sare yote.**

Baada Ligi ya Mabingwa Ulaya kutimua vumbi siku ya Jumanne na Jumatano, leo ni zamu ya mashindano ya Europa pamoja na Ligi ya Conference ambapo Chelsea na Manchester United zitakuwa dimbani kupambana dhidi ya wapinzani wao.

Timu nyingine kubwa zitakazocheza ni Tottenham Hotspur, Galatasaray, AS Roma na Fiorentina zitakapokuwa kwenye viwanja tofauti kusaka pointi tatu.

Manchester United inashiriki michuano hii ikiwa imecheza jumla ya mechi tatu, huku ikiwa haijapata ushindi wala kupoteza baada ya kuambulia sare yote.

Mchezo wa kwanza Man United ilicheza Septemba 25, 2024 ambapo ilipata sare ya bao 1-1 dhidi ya FC Twente inayoshiriki Ligi Kuu nchini Uholanzi, Oktaba 3, 2024 ilicheza na Porto ikiambulia sare ya mabao 3-3 wakati Oktoba 24, 2024 ilicheza na Fenerbahçe ikipata tena sare ya bao 1-1.

United leo itaingia kucheza dhidi ya PAOK kwenye uwanja wa Old Traford huku ikiwa chini ya kocha wa muda Ruud van Nistelrooy anayeiongoza baada ya kuondolewa kwa Eric Ten Hag.

Mchezo mwingine mkali utakuwa kati ya Galatasaray watakao kuwa nyumbani kuikaribisha Tottenham Hotspur, Roma itakuwa ugenini dhidi ya Union Saint-Gilloise, Lazio itakuwa nyumbani na kibarua kigumu dhidi ya Porto wakati Fenerbahçe itakuwa ugenini dhidi ya AZ Alkmaar.

Chelsea itakuwa nyumbani ikiwakaribisha Noah ya Armenia akiwa inaongoza msimamo wa Ligi ya Conference kwa pointi sita baada ya kushinda michezo yote miwili sawa na Fiorentina ya Italia iiyopo nafasi ya pili kwa tofauti ya mabao.

Ikumbukwe mfumo wa sasa timu 36 zitakuwa zikicheza mechi nane kwenye mfumo wa nyumbani na ugenini.

Timu nane zitafuzu moja kwa moja kwenda hatua ya 16 Bora timu nyingine 24 zitacheza mtoano na nane zitakwenda hatua ya 16 Bora ambazo zitaingia robo fainali na nusu fainali, kabla ya mbili kucheza mchezo wa fainali mwakani.

Idadi ya michezo kwenye mfumo huu mpya imebadilika kutoka michezo 125 kwenye mfumo uliopita na kuwa 189.

**Mechi za leo Europa **

Union Saint vs Roma

Midtjylland vs Olympiacos

Rangers vs Galatasaray

Tottenham vs Frankfurt

Slavia Praha vs Nice

Twente vs Bodø

Qarabag vs ElfsborgIF

Braga vs Hoffenheim

Lyon vs Lazio

Porto vs AZ Alkmaar

Fenerbahçe vs Dynamo Kyiv

Man United vs PAOK

Ajax vs Tel-Aviv

Viktoria vs Sociedad

**Mechi za leo Conference**

Reykjavík vs Borac

Legia vs Dinamo Minsk

Pafosvs Astana

HJKHJK vs Olimpija

Shamrock Roversvs New Saints

Gent vs Omonoia

Topola vs Lugano

Petrocub vs Rapid Wien

Vitória vs Mladá

APOEL vs Fiorentina

LASK vs Cercle Brugge

Hearts vs Heidenheim

Chelsea vs Noah

Djurgården vs Panathinaikos

Copenhagen vs İstanbul

Larne vs GallenSt

Real Betis vs CeljeCelje